text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: Magnus Rasmussen, landsstýrismaður, setti í morgun altjóða verkstovuna, sum er startskotið fyri stóru granskingar- og nýskapanarverkætlanina SeaMark. SeaMark er fyrsta Horizon Europe verkætlanin undir føroyskari leiðslu, og tað er Ocean Rainforest, sum samskipar samlaðu verkætlanina.
text: #000005
text: SeaMark hevur fingið 9 mio. evrur í stuðli frá Horizon 2020. Í verkætlanini luttaka tilsamans 25 altjóða granskingarstovnar og fyritøkur innan nógv ymisk fakøki.
text: #000006
text: ”Øll árini, sum løgtingið hevur fíggjað føroysku luttøkuna í evropeiska granskingarsamstarvinum, hava vit spent bíðað eftir hesum degi”, segði Magnus Rasmussen millum annað. ”Dagurin, tá ið ein stór granskingarverkætlan undir føroyskari leiðslu slapp gjøgnum nálareygað í stóru evropeisku granskingarskipanini.”
text: #000007
text: SeaMark granskingarverkætlanin er í roynd og veru tíggju stórar verkætlanir (Work Packages), sum eru knýttar saman á ymsan hátt. Tað eru m.a. verkætlanir um at ala tara í stórum nøgdum, um at menna tól til at sáa og at skera tara, um at menna taraúrdráttir og mat úr tara, og um tøkni- og samfelagsbúskaparligar metingar.
text: #000008
text: Í SeaMark verður arbeitt við stórum spurningum, sum hava týdning fyri allan heimin. Tí tari er eitt sera stórt, men á okkara leiðum lítið gagnnýtt tilfeingi.
text: #000010
text: Landsstýrismaðurin legði í røðu sínari stóran dent á, at vit í taraídnaðinum hava møguleika at menna eina veruliga burðadygga vinnu frá byrjan. Eina vinnu, sum er góð fyri umhvørvið, eina vinnu, sum gevur heiminum mat og heilsuágóðar, og eina vinnu, sum rúmar hópin av møguleikum fyri bæði granskarar og íverksetarar.
text: #000011
text: ”Vit líta á, at tit fara at brúka tykkara samlaðu heilaorku til at vaksa taravinnuna uttan at skapa nýggjar trupulleikar fyri umhvørvið. Og tað verður ein søgulig hending”, helt Magnus Rasmussen fyri.
text: #000012
text: Tað fer at krevja sera nógva gransking, menning og royndir at finna bestu hættirnar at ala tara við virðing fyri vistskipanina. Og tað krevur enn meira gransking og menning at vinna tey góðu føðsluvirðini burtur úr taranum og at menna vørur til heimsmarknaðin.
text: #000013
text: SeaMark verkætlanin er tí eitt stórt stig fyri Ocean Rainforest sum aljtóða granskingarpartur og fyri Føroyar sum ein depil fyri taragransking og -menning.
text: #000014
text: Henda verkætlanin kann gerast eitt fyrsta stig, sum leiðir til nógvar aðrar spennandi verkætlanir við hópin av altjóða granskingarpartnarum.
text: #000015